મન કાબુમાં રહે એ બહુ મોટી શક્તિ છે, જેઓએ મનને કાબુમાં કર્યું તેમણે દુનિયાને કાબુમાં કરી લીધી. મનનો મૂળ સ્વભાવ શાંતિ અને સ્પષ્ટતા છે, એકવાર એક ગરીબ માણસ એક ઝુંપડામાં રહેતો હતો, તેને રોજ એક ટાઈમ ભોજન માટે પણ ઘણી વેઠ કરવી પડતી હતી. ચમત્કાર એ હતો કે એ ઝુંપડાની નીચે જ ધનનો ચરુ દટાયેલો હતો.પણ માણસ પોતાની અજ્ઞાનતાને લીધે તેને જાણી નહોતો શક્યો. આપણી પાસે પણ બુદ્ધિ છે, તેના દ્વારા ખોટા વિચારોને આપણે હટાવવા પડશે.